Document ID: 31993R1543

ΚΑΝΟΝΙΣΜΟΣ (ΕΟΚ) αριθ. 1543/93 ΤΟΥ ΣΥΜΒΟΥΛΙΟΥ της 14ης Ιουνίου 1993 για τον καθορισμό του ποσού της πριμοδότησης που θα πληρωθεί στους παραγωγούς αμύλου γεωμήλων κατά τις περιόδους εμπορίας 1993/94, 1994/95 και 1995/96
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρότασης της Επιτροπής (1)
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κονωνικής Επιτροπης Επιτροπής (3),
Εκτιμώντας:
ότι, λόγω της ειδικής καταστάσεως του αμύλου γεωμήλων, και ιδίως της σχέσεως που υπάρχει μεταξύ των πρώτων υλών που χρησιμοποιούνται για την παρασκευή των αμύλων και της δυνατότητας υποκαταστάσεως αυτών των προϊόντων, στο άρθρο 8 του κανονισμού (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως της αγοράς στον τομέα των σιτηρών (4) έχει προβλεφθεί η δυνατότητα να ληφθούν όλα τα αναγκαία μέτρα στον τομέα αυτό-
ότι οι ειδικοί περιορισμοί, διαρθρωτικού κυρίως χαρακτήρα, που βαρύνουν τον τομέα του αμύλου δικαιολογούν διορθωτική διάταξη για τον τομέα αυτό-
ότι η αντιστάθμιση αυτή μπορεί να γίνει με την πληρωμή κατάλληλης ειδικής πριμοδότησης- ότι η χορήγηση της πριμοδότησης αυτής για την αμυλοποιία πρέπει να εξαρτάται από την πληρωμή της ελάχιστης τιμής στον παραγωγό γεωμήλων-
ότι είναι σκόπιμο να δοθεί στην αμυλοποιητική βιομηχανία στην Κοινότητα σαφής ένδειξη για το επίπεδο της πληρωτέας πριμοδότησης επί τρεις περιόδους και να γίνει δεκτό ότι το Συμβούλιο πρέπει να λάβει μέτρα σε περιπτωση περίπτωση υπέρβασης του κανονικού επιπέδου παραγωγής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο εμπορίας 1993/94, τα κράτη μέλη χορηγούν στους παραγωγούς αμύλου γεωμήλων πριμοδότηση 18,67 Ecu ανά τόνο παραγόμενου αμύλου.
Η αυτή πριμοδότηση εφαρμόζεται για τις περιόδους 1994/95 και 1995/96 υπό τον όρο ότι η συνολική παραγωγή αμύλου γεωμήλων δεν υπερβαίνει την ποσότητα των 1,5 εκατομμυρίων τόνων κατά τη μία ή δύο περιόδους που προηγούνται.
Σε περίπτωση υπέρβασης της ποσότητας των 1,5 εκατομμυρίων τόνων, το Συμβούλιο αποφασίζει τα ληπτέα μέτρα, σύμφωνα με τη διαδικασία του άρθρου 43 παράγραφος 2 της συνθήκης.
Άρθρο 2
Η χορήγηση της πριμοδότησης εξαρτάται από τον όρο ότι ο αμυλοποιός έχει πληρώσει στον παραγωγό γεωμήλων την ελάχιστη τιμή που προβλέπεται στο άρθρο 8 του κανονισμού (ΕΟΚ) αριθ. 1766/92.
Άρθρο 3
Οι λεπτομέρειες εφαρμογής του παρόντος κανονισμού θεσπίζονται σύμφωνα με τη διαδικασία που προβλέπεται στο άρθρο 23 του κανονισμού (ΕΟΚ) αριθ. 1766/92.
Άρθρο 4
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την αρχή της περιόδου εμπορίας 1993/94.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κράτος μέλος.
Λουεμβούργο, 14 Ιουνίου 1993.
Για το Συμβούλιο
Ο Πρόεδρος
B. WESTH
(1) ΕΕ αριθ. C 80 της 20. 3. 1993, σ. 5.(2) ΕΕ αριθ. C 150 της 31. 5. 1993.(3) ΕΕ αριθ. C 129 της 10. 5. 1993, σ. 25.(4) ΕΕ αριθ. L 181 της 1. 7. 1992, σ. 21.

Labels: 2
17
6